**Årsrmelding 2020 for diakonien i Stathelle, Bamle og Herre menigheter. Godkjent i diakoniutvalget 11.2 2021.**

**Annerledes året 2020:** Lockdown, kohorter, sprit, avlysninger og korona. Avstand og munnbind har vært; og er en del av året 2020 og fortsetter i 2021. Men det er også oppfinnsomhet, telefonbesøk, samtaler, blomsterhilsener, matgaver og mye mye mere. Oppfinnsomheten har vært stor, når vi har sett på mulighetsrommet vårt, og ikke alle begrensningene som koronan har skapt. Kjærlighet i ord og handling ligger til grunn for engasjementet for diakonien. Det har gjort at man har tenkt nytt om hvordan vi har kunnet utføre mange oppgaver. Eks Kor Ona koret som var på turne med andakter ute på institusjonene i kommunen. Det ble godt mottatt.

**Diakoniutvalget i perioden 2019- 2023** for Bamble, Herre og Stathelle består av: Leder: Liv Aslaug Gjerstad, Nestleder: Torunn Dahl Finmark, Kristin Rise Nøstdal, Bjørg R. Dahl og Inger Marie Kastet, Unni Bamle og Reidun Fadum Hvale. Kasserer er Bjørg Synøve Dahl.

**Bemanning:** Ansatte i 2020: diakonmedarbeider Unni Bamble i kirkene: Bamble, Herre og Stathelle sogn. Det er en 40% stilling. Soknediakon Reidun Fadum Hvale i kirkene: Bamble, Stathelle, Herre og Langesund sogn. Det er en 75% stilling hvor 15% av stillingen er spesielt mot barn og unge i menighetene Herre, Stathelle og Bamble.

**Visjon:** Diakoniutvalget har hele Bamble som sitt virke område. Vi ønsker å respektere ethvert menneske, anerkjenne deres verdi og bidra til at de blir sett og får hjelp med livets små og store problemer. Det gjelder for mennesker i alle aldre uavhengig av tro, livssyn og kulturbakgrunn. Hovedvekten på arbeide skal legges på marginaliserte grupper som kan ha rusproblemer, fattige, psykisk, fysiske syke, ellers mennesker i sårbare situasjoner.

**Diakoniplan** for Bamble, Herre og Stathelle ble vedtatt i 2019, og er gjeldende til 2023.

**Aktiviteter:** I 2020 har diakoniutvalget gjennomført tre møter. Det har også vært kontakt på mail. Året ble annerledes og nye arbeids muligheter dukket opp, som telefonbesøk noe det har blitt mange av dette året. I forbindelse med spørsmålet om det er behov for en besøkstjeneste i menighetene våre hadde vi jobbet med å kartlegge hvem er menigheten vår? Personer som kjenner menighetene godt har vært til stor hjelp. Når vi startet med telefonbesøk istedenfor fysiske besøk hadde vi en oversikt.

Supersøndag i september ble arrangert sammen med Bamble kirkes 175 års jubeleum. Diakonien hadde ansvar for et formiddagstreff, en familie middag og vi var også med på andre arrangementer. Diakonien hadde en utstilling på en vegg ute.

Allehelgenssøndag i november ble markert i alle tre kirkene. Diakoniutvalget var deltakere, og engasjerte sangere.

Til jul ble det kjøpt blomster med en julehilsen til mennesker vi har kontakt med. Det ble gitt ut flere mat gavekort.

Det har blitt gjennomført ca. 330 besøk. Vi har sendt blomsterhilsen til 90- års jubilanter. Det var ingen 100 åringer i 2020.

Diakoniutvalget deltok på Diakon konferansen: «Plaster på såret» Før konferansen møttes vi for å spise middag sammen. Målet var å motivere, og samtidig takke de frivillige for engasjemente de har i menighetene våre.

Flere av de faste og planlagte aktivitetene ble avlyst: Påskelunch på Brotorget, pensjonistfest i juni, sorgkveld, kjolekveld, kirkesafari, Mariakapellet, julevandringer, konserter.

Diakoniutvalget søkte på koronamidler i Sparebankstiftelsen Telemark-Grenland og mottok 30 000.- Gaven har gledet mange Bamblinger, og gjort den utfordrende tiden litt lettere. Noe av det banken har bidratt til er: det er gitt ut en del gavekort på mat. Noen som er alene har vi tatt med ut å delt et måltid sammen med. Familier har fått sommeropplevelser. Vi har hatt ungdomsarrangementer hvor dere gjorde det mulig å spandere pizza. Vi har gitt ut en del blomster til de vi har hatt telefonkontakt med.

Diakonien mottok gave på 5000.- fra en privatperson. Det ble mange matgavekort til takknemlige personer.

**Samarbeid med Bamble kommune:** Det gode samarbeidet med Bamble kommune fortsetter. Samarbeid er forsterket i 2020 ved at vi sammen har satt fokus på retten til trosliv når man er på institusjoner. Det ble planlagt en fagdag om tema i 2020, men den ble avlyst. Vi samarbeider også om ungdomsaktiviterter som vi ønsker å få til sammen.

**Deltakelse i kristne kulturarrangementer:** Julevandringer er et populært tilbud. I 2020 ble de avlyst. Vi kjøpte en bok som handlet om juleevangeliet, clementiner og pepperkaker til de 18 gruppene som hadde meldt seg på. Vi ønsket å sende en hilsen hvor vi skrev at vi savnet dem, og at vi i kirken er tilstede. Det ble tatt godt imot.

**Nestekjærlighet:** Diakonene fortsetter å følge opp en del familier og enkeltpersoner. Flere har vi hatt kontakt med over en tid. De støttes med blant annet kjøring til Frelsesarmeens varmestua i Langesund, lege, støtte til møte med offentlige kontorer, formidle økonomisk hjelp til mat mm. Vi er i kontakt med mange utfordringer som sorg, psykiske, -rusrelaterte, -økonomiske problemer og ensomhet med mere. Noen har utfordringer med å finne fram i det offentlige hjelpeapparatet eller mangler motivasjon og drivkraft til å ta tak i egen livssituasjon. Gjennom året har det blitt gitt ut gavekort, mat, klær og ved til noen som trenger det. Vi gav en familie en tur til dyreparken med alt inkludert.

Noen frivillige er besøkere. Det er potensiale for å utvide og bygge opp en aktiv besøkstjeneste, noe diakoniutvalget ønsker og arbeider med.

**Inkluderende fellesskap:** Organisten, frivillig, diakon og prestene i Bamble har jevnlig institusjons andakter, men i perioder var det stengt for det i 2020. Flere ansatte kirken dannet koret «Kor Ona» og dro på turne med andakter ute på institusjonene i kommunen. Det ble godt mottatt. I høytidene ble det gjennomført gudstjeneste med nattverd. Vi besøker fast Bamble Helsehus, Vest Bamble aldershjem, Herre Sentret, Stathellle Bofelleskap og Krogshavn.

Maria kapellet har tilbud om andakter hver onsdag i juli og august. I år ble det isteden invitert til «på kirkebakken» i Bamble. Det var et åpent tilbud på onsdagskveldene i sommere månedene med sang, andakt og en prat. Frivillige sammen med med ansatte arrangerte kveldene. Et tilbud som gledet flere.

Credo Bamble kirkes ungdoms tilbud. Det er åpne ungdomskvelder annen hver fredag på menighetshuset i Bamble. I 2020 var det 10 Credokvelder. MR leder i Bamble, frivillige, trosopplærer og diakonen er tilstede på kveldene. Credo har sitt eget styre.

Tilrettelagt undervisning for konfirmantopplæringen i alle kirkene har diakonen ansvaret for. Året vi har bak oss har deltakelse på alle samlingene, leder på leir sammen med en deltakelse på en konfirmantgudstjeneste blitt gjennomført.

**Simen:**

«Sammen i menigheten» er et tilbud til mennesker med utviklingshemmede i Bamble. «Simen» møtes annen hver onsdag fra 18 til 20 i Langesund kirke. En «Simen» kveld er slik: Spise og kose seg sammen, ha det moro sammen gjennom sang og musikk. Prate sammen og dele små og store gleder og problemer i hverdagen. Ta opp aktuelle temaer hvor deltagerne får slippe til med sine bidrag. Hver kveld avsluttes med lystenning, sang, andakt og bønn. Målet er at kirkene i Bamble sammen skal ha et tilbud til denne gruppen. Det drives av ansatte og fem frivillige. Organist Kirsten H. Eliassen og Marit Rike har vært engasjert dette året. De har ansvaret for musikkprosjekt på Simen. Lønnsmidler til musikkledere ble dekket av midler fra Skagerak sparebank og diakonmidler hos biskopen. Rune Rasmussen er spesialprest for inkluderende kirkeliv, Agder- og Telemark bispedømme og er med som leder på Simen. Musikkprosjektet er et samarbeid med foreldregruppen NFU Bamble lokallag. De har søkt og mottatt midler til instrumenter, transport og mat fra Stiftelsen Dagsrudheimen.Målet for prosjektet er å:

* Bidra til at utviklingshemmede kan oppleve gleden med musikk i felleskap med andre.
* Utvikle musikalsk glede og sine musikalske evner.
* Bruke musikk til å rekruttere og være en attraktiv klubb for yngre utviklingshemmede i kirken.

Simen har deltatt på bispevisitas gt i Langesund og en Hel gt på Stathelle. De deltok på digital gt som ble vist på kirken.no i desember.

**Vern om skaperverket:** Det er et tema menighetenekan ha mere bevissthet. Se FNs bærekraftmål under.

**Kamp for rettferdighet:** Fasteaksjonen for Kirkens Nødhjelp gav dette resultatet: tall fra Kirkens Nødhjelp. Innsamlingen hadde som mål å gi rent vann.

Bamble menighet: 16.817,-

Stathelle menighet:523.023,-.8715.874,-4,-

Herre menighet: 6.955,-

Langesund menighet: 13.253,-

**FN s bærekraft mål**:

Verden, kirken og diakonien med flere vil fremover arbeide for å nå målene om en mere rettferdig verden. Kirken har gitt ut materiale om bærekraftmålene. Se linken:

<http://bærekraftsboka.no/kristen-tro-og-teologi-som-perspektiv-pa-baerekraftsmalene/>

Hvordan lese om bærekrafts målene i lys av kristen tro? I boken kan vi la oss inspirere til å «se–bedømme–handle». Vi kan alle bidra med noe, og sammen er vi sterkere.

Bærekrafts målene bør være med i bevisstheten og planleggingen for menighetene. Målene har fokus på at alle skal bli med, og samhandling med andre aktører. Bamble kommune kan være en viktig samarbeidspartner her.